rejauldu/bengali-wikipedia huggingface dataset:
গোনসালো গার্সিয়া তোরেস (, ; জন্ম: ২৪ মার্চ ২০০৪; গোনসালো গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২১ সালে, গার্সিয়া স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন গোনসালো গার্সিয়া তোরেস ২০০৪ সালের ২৪শে মার্চ তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গার্সিয়া স্পেন অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২১ সালের ৮ই অক্টোবর তারিখে তিনি তুরস্ক অনূর্ধ্ব-১৮ দলের বিরুদ্ধে ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3675467  তথ্যসূত্র  বহিঃসংযোগ              বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার
থাম্ব|২০০৮ সালে বোকারো ইস্পাত নগরী রেল স্টেশন  আদ্রা রেলওয়ে বিভাগ ভারতের রেলওয়ের দক্ষিণ পূর্ব রেল এর অধীনে চারটি রেল বিভাগের একটি। এই রেল বিভাগটি গঠিত হয় ১৪ এপ্রিল ১৯৬১ সালে এবং এর সদর দফতর ভারতের পশ্চিমবঙ্গ রাজ্যের পুরুলিয়ার আদ্রাতে অবস্থিত। খড়গপুর রেল বিভাগ,চক্রধরপুর রেলওয়ে বিভাগ এবং রাঁচি রেল বিভাগের নামে অন্য তিনটি রেল বিভাগ রয়েছে দক্ষিণ পূর্ব রেল জোনের অধীনে। কলকাতার হাওড়ায়-এর সদর দফতর ।   রেলওয়ে স্টেশন ও শহরগুলির তালিকা  এই তালিকায় আদ্রা রেলওয়ে বিভাগের স্টেশন এবং তাদের স্টেশনের ক্যাটাগরি রয়েছে।   স্টেশনের বিভাগ স্টেশন সংখ্যা স্টেশনের নাম এ-১ বিভাগ ০ - এ বিভাগ ১  বোকারো ইস্পাত নগরী রেল স্টেশন বি শ্রেণী ৪ পুরুলিয়া, বাঁকুড়া রেল স্টেশন, আদ্রা জংশন রেল স্টেশন, বিষ্নুপুর রেল স্টেশন সি শ্রেণী(শহরতলি স্টেশন) - - ডি শ্রেণী - - ই শ্রেণী - - এফ শ্রেণীহল্ট স্টেশন - - মোট ৫ - যাত্রীপরিবহন করা হয় না স্টেশন থেকে-   তথ্যসূত্র     বিষয়শ্রেণী:ভারতীয় রেল বিষয়শ্রেণী:১৯৫২-এ পশ্চিমবঙ্গে প্রতিষ্ঠিত বিষয়শ্রেণী:দক্ষিণ পূর্ব রেল বিষয়শ্রেণী:ভারতীয় রেলের বিভাগ
thumb|213x213px| ১৯০৬ সালে ফরাসি ভাষায় কমোরিয়ান ডাকটিকিট। কোমোরোস তখন ফ্রান্সের উপনিবেশ ছিল  ফরাসি ভাষা, আরবি ভাষা এবং কমোরীয় ভাষা কোমোরোস দ্বীপপুঞ্জের সরকারি ভাষা।"Comoros's Constitution of 2001 with Amendments through 2009"(PDF). Retrieved 18 May 2020 কিছু সংখ্যক লোক সোয়াহিলি ভাষার একটি উপভাষাতে কথা বলেন। এছাড়া মাদাগাস্কার থেকে আগত অভিবাসী সম্প্রদায়ে মালাগাসি ভাষা সুপ্রচলিত।   বহিঃসংযোগ   কোমোরোসের ভাষার উপর এথনোলগ-এর রিপোর্ট   তথ্যসূত্র   বিষয়শ্রেণী:কোমোরোস বিষয়শ্রেণী:আফ্রিকার ভাষা বিষয়শ্রেণী:কোমোরোসের ভাষা
হুরমতি ২০২৪ সালের একটি বাংলা ভাষার বাংলাদেশী হাস্যরসাত্মক নাট্য চলচ্চিত্র। শবনম পারভীন প্রোডাকশনের ব্যানারে প্রযোজনা, গল্প, চিত্রনাট্য, সংলাপ লেখার সাথে পরিচালনা করেছেন শবনম পারভীন। প্রধান চরিত্রে অভিনয় করেছেন শবনম পারভীন। চলচ্চিত্রে পুরুষদ শাষিত সমাজে   একজন নারী কর্মসংস্থানে কী ধরনের অবস্থার সম্মুখীন হয় তা তুলে ধরা হয়েছে। যা ১৩ই ডিসেম্বর মুক্তি পায়।  অভিনয়শিল্পী   শবনম পারভীন  দিলারা জামান  মাহমুদুল ইসলাম মিঠু  সনি রহমান  শ্রাবণ শাহ  নিলয়  অভি  সমাপ্তি মাশুক নির্মাণ  ২০১৯ সালে হুরমতি বানিয়েছিলেন শবনম পারভীন। তবে করোনাসহ নানা কারণে মুক্তি দিতে পারেননি। অবশেষে ১৩ ডিসেম্বর মুক্তির জন্য নির্ধারণ করা হয়। শবনম বলেন, ‘আমার ইচ্ছা ছিল ২০২০ সালে হুরমতি মুক্তি দেওয়ার। ডেটও নিয়েছিলাম। কিন্তু করোনা এসে যাওয়ায় তা আর সম্ভব হয়নি।'  মুক্তি ২০২৪ সালের ১৩ই ডিসেম্বর অভি কথাচিত্রের বিতরণে বাংলাদেশের প্রেক্ষাগৃহে মুক্তি পায়। তথ্যসূত্র   বহিঃসংযোগ     বিষয়শ্রেণী:২০২৪-এর প্রণয়ধর্মী হাস্যরসাত্মক চলচ্চিত্র বিষয়শ্রেণী:২০২৪-এর নাট্য চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশের নারী বিষয়ক চলচ্চিত্র বিষয়শ্রেণী:বাংলাদেশী হাস্যরসাত্মক নাট্য চলচ্চিত্র বিষয়শ্রেণী:বাংলা ভাষার নাট্য চলচ্চিত্র
হারিছ মিয়া (জন্ম: অজানা, - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  হারিছ মিয়ার জন্ম রংপুর জেলার বদরগঞ্জ উপজেলার গোপালপুর ইউনিয়নের বসন্তপুর গ্রামে। তার বাবার নাম আহম্মদ হোসেন এবং মায়ের নাম মফিজননেছা। তার স্ত্রীর খাদিজা বেগম। তাদের পাঁচ ছেলে ও দুই মেয়ে।   কর্মজীবন  হারিছ মিয়া ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধের শুরুতে তার কোম্পানির অবস্থান ছিল সৈয়দপুর সেনানিবাসে। এই রেজিমেন্টের অধিনায়ক ও উপ-অধিনায়ক দুজনই ছিল অবাঙালি। মার্চ মাসে সম্ভাব্য ভারতীয় আগ্রাসনের কথা বলে তাদের চারটি কোম্পানিই সেনানিবাসের বাইরে পাঠানো হয়। সেনানিবাসে ছিল হেডকোয়ার্টার কোম্পানি এবং রিয়ার পার্টি। ব্যাটালিয়নের সুবেদার মেজর হারিছ মিয়া ছিলেন সেনানিবাসে। ৩০ মার্চ গভীর রাতে পাকিস্তান সেনাবাহিনী তাদের আক্রমণ করে। সেনানিবাসে অবস্থানরত বাঙালি সেনারা তার নেতৃত্বে বিদ্রোহ করে মুক্তিযুদ্ধে যোগ দেন। প্রতিরোধযুদ্ধে তিনি গুরুত্বপূর্ণ ভূমিকা পালন করেন।   মুক্তিযুদ্ধে ভূমিকা  মুক্তিযুদ্ধ শুরু হলে তিনি প্রথমে যুদ্ধ করেন দিনাজপুরএলাকায়। পরে ‘জেড’ ফোর্সের অধীনে জামালপুরের বাহাদুরাবাদ, সিলেটের গোয়াইনঘাট, রাধানগর, ছাতকসহ আরও কয়েকটি স্থানে যুদ্ধ করেন। তিনি ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধকালে এই রেজিমেন্টের ডেলটা (ডি) কোম্পানির অধিনায়ক ছিলেন লেফটেন্যান্ট কর্নেল (অব.) এম আই এম নূরুন্নবী খান (বীর বিক্রম)। তিনি বাহাদুরাবাদ, রাধানগর, গোয়াইনঘাট ও ছাতক যুদ্ধের ঘটনা নিয়ে বইও লিখেছিলেন।   পুরস্কার ও সম্মাননা   বীর প্রতীক   তথ্যসূত্র    পাদটীকা    এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।   বহি:সংযোগ   বিষয়শ্রেণী:বীর প্রতীক বিষয়শ্রেণী:২০০৮-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:রংপুর জেলার ব্যক্তি
নানি (জন্ম ২৪ ফেব্রুয়ারি ১৯৮৪ নাভিন বাবু ঘণ্টা হিসেবে) একজন ভারতীয় অভিনেতা, চলচ্চিত্র প্রযোজক, সহকারী নির্দেশক, উপস্থাপক এবং আরজে। তিনি মূলত তেলুগু চলচ্চিত্রে কাজ করার জন্য বিশেষভাবে পরিচিত, যদিও তিনি কিছু সংখ্যক তামিল চলচ্চিত্রেও অভিনয় করেছেন। তিনি ভক্তদের কাছে ন্যাচারাল স্টার নামেও পরিচিত।  ২০০৮ সালে রোমান্টিক কমেডি ধাঁচের চলচ্চিত্র আস্থা চাম্মা দিয়ে নানির অভিষেক হয়। যেটি বক্স অফিসে হিট হয়েছিল। এরপর রাইড (২০০৯), ভিমলি কাবাডি জাট্টু (২০১০), আলা মোদালাইনিদি (২০১১), পিল্লা জামিনদার (২০১১), এগা (২০১১), ইয়েতো ভেল্লিপোয়িনিধি মানাসু (২০১২), ভালে ভালে মাগাদিভোই (২০১৫), ইয়াভেদে সুব্রামানিয়াম (২০১৫), কৃষ্ণা গাডি ভীরা প্রেমা গাদা (২০১৬), জেন্টালম্যান (২০১৬), নেনু লোকাল (২০১৭), নিন্নু কোরি (২০১৭) মিডল ক্লাস আব্বায়ি (২০১৭), জার্সি (২০১৯) এবং গ্যাং লিডার (২০১৯) এর মতো ব্যবসাসফল চলচ্চিত্রে অভিনয় করেন।  ২০১৩ সালে নানি ডি ফর দোপিদি নামে চলচ্চিত্র প্রযোজনা করে যেটি বক্স অফিসে সাফল্য লাভ করে। ২০১৮ সালে এডাব্লিউই নামে চলচ্চিত্র প্রযোজনা করে যেটি সমালোচকদের প্রশংসা কুঁড়ায় এবং ব্যবসায়িক সাফল্য লাভ করে। ২০২০ সালে হিট:দ্য ফার্স্ট কেস নামে একটি চলচ্চিত্র প্রযোজনা করেন তিনি।  ২০১৮ সালে তিনি জনপ্রিয় আপাতবাস্তব টেলিভিশন অনুষ্ঠান বিগ বস তেলুগু এর দ্বিতীয় সিজন উপস্থাপনা করেন।  তিনি ইয়েতো ভেল্লিপোয়িনিধি মানাসু চলচ্চিত্রের জন্য নন্দী পুরস্কার সেরা অভিনেতা লাভ করেন। এছাড়াও ভালে ভালে মাগাদিভোই চলচ্চিত্রের জন্য সেরা অভিনেতা সমালোচক লাভ করেন। তিনি ফিল্মফেয়ার শ্রেষ্ঠ অভিনেতা বিভাগে দুইবার মনোনয়ন লাভ করেন ভালে ভালে মাগাদিভোই এবং জেন্টালম্যান চলচ্চিত্রের জন্য।Winners of the 63rd Britannia Filmfare Awards (South) . Filmfare.com (18 June 2016). Retrieved 14 April 2017.   তথ্যসূত্র    বহিঃসংযোগ            বিষয়শ্রেণী:১৯৮৪-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় ব্যক্তি বিষয়শ্রেণী:ভারতীয় হিন্দু বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:নন্দী পুরস্কার বিজয়ী বিষয়শ্রেণী:তেলুগু জি সিনে পুরস্কার বিজয়ী বিষয়শ্রেণী:হায়দ্রাবাদের পুরুষ অভিনেতা বিষয়শ্রেণী:তেলুগু চলচ্চিত্র প্রযোজক বিষয়শ্রেণী:হায়দ্রাবাদের চলচ্চিত্র প্রযোজক বিষয়শ্রেণী:বিগ বস (তেলুগু টিভি সিরিজ) বিষয়শ্রেণী:জীবিত ব্যক্তি বিষয়শ্রেণী:ভারতীয় কণ্ঠাভিনেতা
এক্সপিডিয়া ইনকর্পোরেটেড হল সিয়াটল ভিত্তিক এক্সপিডিয়া গ্রুপের মালিকানাধীন একটি অনলাইন ট্রাভেল এজেন্সি।  ওয়েবসাইট এবং মোবাইল অ্যাপটি বিমানের টিকিট, হোটেল রিজার্ভেশন, গাড়ি ভাড়া, ক্রুজ জাহাজ এবং ছুটির প্যাকেজ বুক করার জন্য ব্যবহার করা যেতে পারে। এক্সপিডিয়া ডটকম ২২ অক্টোবর, ১৯৯৬ সালে মাইক্রোসফ্ট দ্বারা চালু করা হয়েছিল।   আরো দেখুন    ছুটির কুটির  ছুটি কাটানোর জন্য ভাড়া   তথ্যসূত্র    আরও পড়া           বাহ্যিক লিঙ্কগুলি      বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:১৯৯৬-এ প্রতিষ্ঠিত ইন্টারনেট সম্পত্তি বিষয়শ্রেণী:১৯৯৬-এ প্রতিষ্ঠিত আতিথেয়তা কোম্পানি বিষয়শ্রেণী:মার্কিন যুক্তরাষ্ট্রের ভ্রমণ ও ছুটির কোম্পানি বিষয়শ্রেণী:মার্কিন ভ্রমণ ওয়েবসাইট বিষয়শ্রেণী:অনলাইন ট্রাভেল এজেন্সি বিষয়শ্রেণী:১৯৯৬-এ প্রতিষ্ঠিত মার্কিন কোম্পানি বিষয়শ্রেণী:এক্সপিডিয়া গ্রুপ
আবদন বালদে, জুনিয়র (জন্ম ১২ সেপ্টেম্বর, ১৯৪৬) বিকল, ফিলিপিনো এবং ইংরেজিতে একজন সমসাময়িক বিকোলানো লেখক। A rebirth of Bicol literature  Philippine Daily Inquirer (Accessed 25 August 2009) তিনি নাগা সিটির শিল্প সাহিত্য বিভাগে ২০০৯-এর অসামান্য বিকোলানো শিল্পী Bikolinismo: Eleven to be honored as Bicolano Artist 2009  Bicol Mail (Accessed 15 September 2009) এবং ২০০৯ সালে থাইল্যান্ডে ফিলিপাইনের জন্য দক্ষিণ-পূর্ব এশীয় লেখক পুরস্কারে ভূষিত হন। তিনি ইউনিয়ন এনজি এমগা মানুনুলাত সা পিলিপিনাস (ইউএমপিআইএল), ফিলিপিনো লেখকদের বৃহত্তম সংগঠনের পরিচালকদের একজন। CCP Encyclopedia, Volume IX (Literature), p. 766 ২০১২ সালে, তিনি আলবে -এর বিজয়ী কবি মনোনীত হন। তিনি বুসাক, ওস, আলবেতে জন্মগ্রহণ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিলিপিনো লেখক
খাদিজা সুলতান বা ইংরেজিতে প্রসিদ্ধ হেতিজা সুলতান (; ২৭ সেপ্টেম্বর ১৭১০ – ১৭৩৮) ছিলেন উসমানীয় সাম্রাজ্যের একজন শাহজাদী। তিনি সুলতান তৃতীয় আহমেদ এবং তার স্ত্রী রুকিয়ে কাদিনের কন্যা।   জীবন   জন্ম  খাদিজা সুলতান ১৭১০ সালের ২৭ সেপ্টেম্বর তোপকাপি প্রাসাদে জন্মগ্রহণ করেন। তার পিতার নাম সুলতান তৃতীয় আহমেদ এবং মাতার নাম রুকিয়ে কাদিন। তার একজন ছোট ভাই ছিল।‌ যার নাম শাহজাদা মেহমেদ।   বিবাহ  ১৭২৪ সালে তার পিতা তাকে বিশিষ্ট প্রাদেশিক গভর্নর হাফিজ আহমেদ পাশার সাথে বিবাহ বন্ধনে আবদ্ধ করেন। হাফিজ আহমেদ পাশা বিশিষ্ট উজিরে আজম সার্কেস ওসমান পাশার পুত্র ও প্রধান উজিরে আজম নেভশেহিরলি দামাত ইব্রাহিম পাশার ঘনিষ্ঠ সহচর ছিলেন। ১৭২৪ সালের ২১ ফেব্রুয়ারি হাফিজ আহমেদ পাশার দেওয়া বিবাহের উপহারগুলি প্রধান উজিরে আজম প্রাসাদ থেকে রাজকীয় প্রাসাদে নিয়ে যান এবং একই দিনে বিবাহ চুক্তি সম্পন্ন করেন। একই দিনে তার সৎ বোন উম্মুগুলসুম সুলতান এবং আতিকে সুলতানের বিয়ে হয়েছিল। ১৭২৪ সালের ৬ মার্চে খাদিজা সুলতানকে তোপকাপি প্রাসাদ থেকে কিবলা প্রাসাদে নিয়ে যাওয়া হয়েছিল। এরপর ৯ মার্চ শাহজাদীকে তার প্রাসাদে নিয়ে যান।  ১৭৩০ সালে যখন হাফিজ আহমেদ পাশা বিদ্রোহে নিহত হন এবং আহমেদ পাশার বাবাকে পদচ্যুত করা হয়, তখন খাদিজা সুলতান বিধবা হয়েছিল। অতঃপর তিনি হালিল আগাকে পুনরায় বিবাহ করেন এবং তার একটি পুত্র সন্তান হয়।উসমানীয় রাজবংশের কাঠামোতে তৃতীয় আহমেদ; D.A. Alderson   বংশধর  দ্বিতীয় বিবাহের মাধ্যমে, খাদিজা সুলতানের একজন পুত্র জন্ম নেন:  সুলতানজাদে সুলাইমান ইজ্জি এফেন্দি   দানশালা  ১৭২৮ এবং ১৭২৯ সালে খাদিজা সুলতান উস্কুদারে দুটি ঝর্ণা চালু করেছিলেন। পরবর্তীতে খাদিজা সুলতানের সম্মানে তার বাবা আরেকটি ঝর্ণা চালু করেছিলেন।   মৃত্যু  খাদিজা সুলতান ১৭৩৮ সালে কিবলা প্রাসাদে মৃত্যুবরণ করেন এবং তাকে ইস্তাম্বুলের নতুন মসজিদে দাফন করা হয়।   পূর্বপুরুষ    আরও দেখুন   উসমানীয় শাহজাদীদের তালিকা   গ্রন্থসূত্র    তথ্যসূত্র   বিষয়শ্রেণী:১৭১০-এ জন্ম বিষয়শ্রেণী:১৭৩৮-এ মৃত্যু বিষয়শ্রেণী:ইস্তাম্বুলের রাজকীয় বিষয়শ্রেণী:১৮শ শতাব্দীর উসমানীয় রাজকন্যা বিষয়শ্রেণী:উসমানীয় রাজকন্যা বিষয়শ্রেণী:খলিফার কন্যা বিষয়শ্রেণী:সুলতানের কন্যা
আন্তোনিও উরদিনারান (, ; ৩০ অক্টোবর ১৮৯৮ – ৮ জুন ১৯৬১) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় দেফেন্সোর এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন।  উরদিনারান ১৯১৬ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ১৮ ম্যাচে ২টি গোল করেছিলেন। তিনি উরুগুয়ের হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯২০ এবং ১৯২২) অংশগ্রহণ করেছিলেন, যার মধ্যে ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।   আন্তর্জাতিক ফুটবল  উরদিনারান কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।   ব্যক্তিগত জীবন  আন্তোনিও উরদিনারান ১৮৯৮ সালের ৩০শে অক্টোবর তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬১ সালের ৮ই জুন তারিখে, উরুগুয়ের মোন্তেভিদেওতে ৬২ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল উরুগুয়ে  ১৯১৬  ৩  ০ ১৯১৭  ৩  ০ ১৯২০  ৪  ১ ১৯২২  ৭  ১ ১৯২৪  ১  ০ সর্বমোট  ১৮  ২   তথ্যসূত্র    বহিঃসংযোগ         বিষয়শ্রেণী:১৮৯৮-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:উরুগুয়ের অলিম্পিক ফুটবলার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:১৯২৪ গ্রীষ্মকালীন অলিম্পিকের পদক বিজয়ী বিষয়শ্রেণী:১৯২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ম্যাক্স থেইলার (৩০ জানুয়ারী ১৮৯৯ - ১১ আগস্ট ১৯৭২) হলেন একজন দক্ষিণ আফ্রিকান-আমেরিকান ভাইরোলজিস্ট এবং চিকিৎসক। ১৯৩৭ সালে পীতজ্বরের বিরুদ্ধে টিকা আবিস্কারের জন্য ১৯৫১ সালে প্রথম আফ্রিকান বংশোদ্ভূত হিসাবে তিনি চিকিৎসাবিজ্ঞানে নোবেল পুরস্কার লাভ করেন।   জন্ম ও প্রাথমিক জীবন  থেইলার ১৮৯৯ সালের ৩০ জানুয়ারী তৎকালীন দক্ষিণ আফ্রিকান প্রজাতন্ত্রের রাজধানী (বর্তমানে দক্ষিণ আফ্রিকা) প্রিটোরিয়ায় জন্মগ্রহণ করেন। তার বাবা আর্নল্ড থেইলার ছিলেন একজন ভেটেরিনারি ব্যাকটিরিওলজিস্ট। তিনি প্রিটোরিয়া বয়েজ হাই স্কুল, রোডস ইউনিভার্সিটি কলেজ এবং কেপ টাউন বিশ্ববিদ্যালয় মেডিকেল স্কুলে পড়াশোনা করেন ও ১৯১৮ সালে স্নাতক হন। সেন্ট থমাস হসপিটাল মেডিকেল স্কুল, কিংস কলেজ লন্ডন এবং লন্ডন স্কুল অফ হাইজিন অ্যান্ড ট্রপিক্যাল মেডিসিনে পড়ার জন্য তিনি দক্ষিণ আফ্রিকা ছেড়ে লন্ডনে যান। ১৯২২ সালে তিনি হাইজিন অ্যান্ড ট্রপিক্যাল মেডিসিনে ডিপ্লোমা লাভ করেন; তিনি লন্ডনের রয়্যাল কলেজ অভ ফিজিশিয়ান্সের লাইসেন্সপ্রাপ্ত এবং রয়্যাল কলেজ অভ সার্জনস অভ ইংল্যান্ড- এর সদস্য পদ লাভ করেন।   আরও দেখুন   চিকিৎসাবিজ্ঞানে নোবেল বিজয়ীদের তালিকা।   তথ্যসূত্র    অতিরিক্ত পঠন   Charles, C.W., Jr. "Theiler, Max". American National Biography Online, February 2000.  "Theiler, Max". A Dictionary of Scientists. Oxford University Press, 1999.   বহিঃসংযোগ     including the Nobel Lecture, 11 December 1951 The Development of Vaccines against Yellow Fever  বিষয়শ্রেণী:১৮৯৯-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:সুইজারল্যান্ডীয় নোবেল বিজয়ী
বিনোদ ধাম (মারাঠি ভাষায়: विनोद धाम) (জন্ম: ১৯৫০, পুনে, মহারাষ্ট্র, ভারত) একজন ঝুঁকিগ্রহণকারী পুঁজিপতি (venture capitalist) এবং খ্যাতিমান কম্পিউটার প্রযুক্তিবিদ।   জন্ম ও শিক্ষাজীবন  ধাম দিল্লি প্রকৌশল কলেজ থেকে স্নাতক পর্যায়ের পড়াশোনা শেষ করেন। ১৯৭১ সালে পাস করার পর তিনি দিল্লি-ভিত্তিক অর্ধপরিবাহী কোম্পানি কন্টিনেন্টাল ডিভাইস-এ যোগ দেন। ১৯৭৫ সালে তিনি চাকরি ছেড়ে মার্কিন যুক্তরাষ্ট্রের সিনসিনাটি বিশ্ববিদ্যালয়ে তড়িৎ প্রকৌশল বিষয়ে স্নাতকোত্তর পর্যায়ে পড়াশোনা করতে চলে যান। এক সাক্ষাৎকারে তিনি বলেছেন যে আমেরিকাতে আসার সময় তার পকেটে মাত্র আট ডলার ছিল।VentureBeat, July 2008 সেখানে তিনি কঠিন অবস্থা বিজ্ঞানের উপর বিশেষায়িত গবেষণা করেন।   কর্মজীবন  ১৯৭৭ সালে মাস্টার্স ডিগ্রী অর্জনের পর তিনি ডেটন, ওহাইও-তে এনসিআর কর্পোরেশনে যোগ দেন। সেখান থেকে তিনি ইন্টেল কর্পোরেশনে চলে আসেন এবং পেন্টিয়াম চিপের উপর কাজ করা শুরু করেন। পেন্টিয়াম চিপের উদ্ভাবনে ধামের ভূমিকার জন্য তাকে পেন্টিয়াম চিপের জনক হিসেবে গণ্য করা হয়। এছাড়া তিনি অনুদ্বায়ী (non-volatile) ফ্ল্যাশ মেমরি চিপেরও একজন সহ-উদ্ভাবক। তিনি ইন্টেল কর্পোরেশনের ভাইস প্রেসিডেন্ট পদ পর্যন্ত উন্নীত হয়েছিলেন। ১৯৯৫ সালে তিনি ইন্টেল ছেড়ে দেন এবং অনেকগুলি স্টার্ট-আপ কোম্পানিতে যোগ দেন, যার মধ্যে ছিল নেক্সজেন। নেক্সজেন পরে এএমডি কিনে নেয়। এরপর তিনি সিলিকন স্পাইস কোম্পানিতে যোগ দেন, যা ২০০০ সালে ব্রডকম কিনে নেয়। তিনি নিউ পাথ ভেঞ্চার্স নামের একটি বিনিয়োগ কোম্পানির সহ-প্রতিষ্ঠাতা, যা নেভিস নেটওয়ার্কসের মত কোম্পানিকে তহবিল প্রদান করেছে।   তথ্যসূত্র    আরও দেখুন   পেন্টিয়াম  এএমডি কে৬   বহিঃসংযোগ   বিনোদ ধামের উপর দিল্লি প্রকৌশল কলেজের ওয়েবসাইটে নিবন্ধ  Former Intel, AMD Exec Joins Telecom Startup Silicon Spice  Video - Father of Pentium Processor on Investing in India  বিষয়শ্রেণী:১৯৫০-এ জন্ম বিষয়শ্রেণী:মহারাষ্ট্রের প্রকৌশলী বিষয়শ্রেণী:জীবিত ব্যক্তি বিষয়শ্রেণী:দিল্লি টেকনোলজিকাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় উদ্ভাবক বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় প্রকৌশলী বিষয়শ্রেণী:ভারতীয় উদ্যোগী পুঁজিপতি বিষয়শ্রেণী:সিনসিনাটি বিশ্ববিদ্যালয়ের প্রাক্তন শিক্ষার্থী
মানব সোনেজি একজন ভারতীয় অভিনেতা।  তিনি আনন্দিবা অর এমিলিতে জামান চরিত্রে, কাতেলাল অ্যান্ড সন্স- এ ফিটকারি চরিত্রে, মেরে সাইতে- এ আলী এবং গুজরাট ১১-এ ভিকি চরিত্রে অভিনয়ের জন্য পরিচিত।     কর্মজীবন  সোনেজি ২০১৫ সালে পলক পে ঝলক  টিভি সিরিয়ালের মাধ্যমে আত্মপ্রকাশ করেছিলেন। ২০১৭ সালে তিনি ওয়েব সিরিজ লাখো মে এক-এ হানসাল সাহু চরিত্রে অভিনয় করেছিলেন। ২০১৯ সালে সোনেজি টিভি সিরিজ মেরে সাই-এ আলী চরিত্রে এবং এবং ফিল্ম গুজরাট ১১-এ ভিকি চরিত্রে অভিনয় করেন। ২০২০ সালে তিনি  কাতেলাল অ্যান্ড সন্স- এ ফিটকারি চরিত্রে অভিনয় করেছিলেন। তিনি ২০২১ সালে টিভি মিনি সিরিজ দিল-ই-কাউচে পাটকান চরিত্রে অভিনয় করেছিলেন। ২০২২ সালে, সোনেজি আনন্দিবা অর এমিলিতে জামান চরিত্রে অভিনয় করেছিলেন।   চলচ্চিত্র  + বছর মুভি/টিভি সিরিজ চরিত্র মন্তব্য ২০১৫ পলক পে ঝলক ২০১৭ লক্ষন মে এক হংসল সাহু ২০১৯ মেরে সাই আলী গুজরাট ১১ ভিকি ২০২০ কাতেলাল অ্যান্ড সন্স ফিটকারি ২০২১ দিল-ই-কাউচ পাটকান ২০২২ আনন্দিবা অর এমিলি জামান ২০২৩ স্কুল ফ্রেন্ডস রমন   তথ্যসূত্র    বহিঃসংযোগ   বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় টেলিভিশন অভিনেতা
ফরিদকোট জেলা ভারতের পাঞ্জাব রাজ্যের ২২ টি জেলার মধ্যে একটি জেলা। ফরিদকোট শহর এ জেলা সদরদপ্তর বা রাজধানী। ফরিদকোট জেলা পূর্ববর্তী ফিরোজপুর বিভাগের অংশ ছিল। কিন্তু ১৯৯৬ সালে ফরিদকোট, ভাটিণ্ডা এবং মানসা জেলা নিয়ে ফরিদকোট বিভাগ প্রতিষ্ঠিত হয়, যার সদরদপ্তর ফরিদকোট শহরে অবস্থিত।   নামকরণ  ফরিদকোট জেলার নামকরণ জেলার সদরদপ্তর বা রাজধানী ফরিদকোট থেকে করা হয়েছে। ফরিদকোট নাম করণ করা হয়েছে মুসলমান সুফিসাধক বাবা ফরিদের সম্মানে। ফরিদকোট শহরটি ১৩শ শতাব্দীর সময়ে রাজস্থানের ভাটনারের ভাট্টি প্রধান রাই মুঞ্জের পৌত্র রাজা মোকলসি কর্তৃক মোকালহার হিসাবে প্রতিষ্ঠিত হয়েছিল। একটি জনপ্রিয় লোককাহিনী অনুসারে, বাবা ফরিদ শহরে দর্শন (প্রবেশ) করার পরে রাজা মোকলহর নাম বদলে ফরিদকোট রাখেন। এটি মোকালসির ছেলে জয়েরি এবং ওয়াইসরির রাজত্বকালে রাজধানী ছিল।   ইতিহাস  স্বাধীনতার পূর্বে এ জেলার একটি বড় অংশ ফরিদকোটের মহারাজার অধীনে ছিল এবং পরবর্তীকালে ১৯৪৮ সালে এটি পাতিয়ালা ও পূর্ব পাঞ্জাব স্টেটস ইউনিয়নের একটি অংশে পরিণত হয়েছিল। ১৯৭২ সালের ৭ আগস্ট ভাটিণ্ডা জেলার ফরিদকোট তফসিল এবং ফিরোজপুর জেলার মোগা ও মুকসার তফসিল নিয়ে ফরিদকোট জেলা গঠিত হয়। পর্বতীতে ১৯৯৫ সালের নভেম্বরে এ জেলার মোগা ও মুকসার তফসিল দুটিকে দুটি পৃথক জেলায় উন্নীত করা হয়।  ভূগোল  ফরিদকোট জেলা ৩০৪০১৪ উত্তর অক্ষাংশ এবং ৭৪৪৫৩৬ পূর্ব দ্রাঘিমাংশে অবস্থিত। এর উত্তর পশ্চিমে ফিরোজপুর জেলা, দক্ষিণ পশ্চিমে মুক্তসার জেলা, দক্ষিণে ভাটিণ্ডা জেলা, পশ্চিমে মোগা জেলা অবস্থিত। এর মোট আয়তন ১৪৬৯ বর্গকিলোমিটার।  ফরিদকোট জেলায় ফরিদকোট, কোটকপুরা, জয়তু ৩টি বড় শহর রয়েছে।  ফরিদকোট এলাকায় ৭টিরও বেশি নগরাঞ্চল রয়েছে, উল্লেখযোগ্য নগর সমুহ হল বাজাখানা, পাঁচগড়াইন কলান, দীপ সিং ওয়াল, গোলেওয়ালা, ঝোক সরকার, দোড, ঘুগিয়ানা, সাদিক, চাঁদ ভান ইত্যাদি। ফরিদকোট প্রিমিয়ার শিক্ষাপ্রতিষ্ঠানের প্রধান কেন্দ্রস্থল। উত্তর ভারতের একমাত্র মেডিকেল বিশ্ববিদ্যালয়টি এখানে অবস্থিত, যা বাবা ফরিদের নামানুসারে নামকরণ করা হয়েছে।   জনসংখ্যা  ২০১১ সালের ভারতীয় জনগণনা অনুসারে ফরিদকোট জেলার জনসংখ্যা ৬১৮,০০৮ জন, যা সলোমন দ্বীপপুঞ্জের মোট জনসংখ্যার সমান বা মার্কিন যুক্তরাষ্ট্রের ভারমন্ট রাজ্যের জনসংখ্যার সমান। এটি ভারতের মোট ৬৪০ এর মধ্যে ৫১৯ তম জনবহুল জেলা। জেলাটির বর্গকিলোমিটারে জনসংখ্যার ঘনত্ব প্রতি বর্গ কিলোমিটারে ৪২৪ জন বা প্রতি বর্গ মাইলে ১,১০০ জন বাসিন্দা রয়েছে। ২০০১-২০১১ এর দশকে এ জেলার জনসংখ্যা বৃদ্ধির হার ছিল ১২.১৮%। ফরিদকোটে প্রতি ১০০০ জন পুরুষের বিপরীতে ৮৮৯ জন মহিলা রয়েছে এবং জেলার গড় সাক্ষরতার হার ৭০.৬% যা জাতীয় স্বাক্ষরতা চেয়ে কম।  তথ্যসূত্র  বিষয়শ্রেণী:ফরিদকোট জেলা বিষয়শ্রেণী:পাঞ্জাবের (ভারত) জেলা
চাতক (বৈজ্ঞানিক নাম: Clamator jacobinus), পাকড়া পাপিয়া বা পাপিয়া Cuculidae (কুকুলিডি) গোত্র বা পরিবারের অন্তর্গত Clamator (ক্ল্যামেটর) গণের অন্তর্গত এক প্রজাতির বড় আকারের বাসা পরজীবী পাখি। বাংলাদেশে করুণ পাপিয়া (Cacomantis merulinus) নাম আরেকটি পাখি পাপিয়া নামে পরিচিত। চাতকের বৈজ্ঞানিক নামের অর্থ জ্যাকোবিনের চেঁচানো পাখি (লাতিন: clamator = আর্তনাদকারী পাখি, jacobinus = জ্যাকোবিনের, মধ্যযুগীয় ধর্মপ্রচারক গোষ্ঠী)।  বিস্তৃতি পাখিটি বাংলাদেশ, ভারত ছাড়াও দক্ষিণ এশিয়া ও আফ্রিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৩৬ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থির রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।   উপপ্রজাতি ও বিস্তৃতি   চাতক মোট তিনটি উপপ্রজাতি শনাক্ত করা গেছে। উপপ্রজাতিগুলো হল:   C. j. serratus (Sparrman, 1786) - আফ্রিকার দক্ষিণাঞ্চল।  C. j. pica (Hemprich & Ehrenberg, 1833) - সাবসাহারান আফ্রিকার দক্ষিণ থেকে তাঞ্জানিয়া ও জাম্বিয়া পর্যন্ত; উত্তর পশ্চিম ভারত থেকে নেপাল, বাংলাদেশ, মায়ানমার পর্যন্ত বিস্তৃত। কখনও কখনও হিমালয়ের পাদদেশে তিব্বতেও দেখা যায়। বাংলাদেশের গ্রামাঞ্চলে আসে গ্রীষ্মকালীন পরিযায়ী হিসেবে।  C. j. jacobinus (Boddaert, 1783) - দক্ষিণ ভারত ও শ্রীলঙ্কা।   তথ্যসূত্র    বহিঃসংযোগ    Oriental Bird Club Image , আরও আলোকচিত্র।  বিষয়শ্রেণী:ক্ল্যামেটর বিষয়শ্রেণী:পরিযায়ী পাখি বিষয়শ্রেণী:বাসা পরজীবী পাখি বিষয়শ্রেণী:এশিয়ার পাখি বিষয়শ্রেণী:আফ্রিকার পাখি বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:মিয়ানমারের পাখি বিষয়শ্রেণী:শ্রীলঙ্কার পাখি বিষয়শ্রেণী:পাকিস্তানের পাখি বিষয়শ্রেণী:বেনিনের পাখি বিষয়শ্রেণী:বতসোয়ানার পাখি বিষয়শ্রেণী:বুর্কিনা ফাসোর পাখি বিষয়শ্রেণী:বুরুন্ডির পাখি বিষয়শ্রেণী:ক্যামেরুনের পাখি বিষয়শ্রেণী:মধ্য আফ্রিকা প্রজাতন্ত্রের পাখি বিষয়শ্রেণী:চাদের পাখি বিষয়শ্রেণী:চীনের পাখি বিষয়শ্রেণী:গণতান্ত্রিক কঙ্গো প্রজাতন্ত্রের পাখি বিষয়শ্রেণী:কোত দিভোয়ারের পাখি বিষয়শ্রেণী:ইথিওপিয়ার পাখি বিষয়শ্রেণী:ইরিত্রিয়ার পাখি বিষয়শ্রেণী:গ্যাবনের পাখি বিষয়শ্রেণী:গাম্বিয়ার পাখি বিষয়শ্রেণী:ঘানার পাখি বিষয়শ্রেণী:গিনির পাখি বিষয়শ্রেণী:কেনিয়ার পাখি বিষয়শ্রেণী:ওমানের পাখি বিষয়শ্রেণী:লেসোথোর পাখি বিষয়শ্রেণী:মালাউইয়ের পাখি বিষয়শ্রেণী:মৌরিতানিয়ার পাখি বিষয়শ্রেণী:মোজাম্বিকের পাখি বিষয়শ্রেণী:মালির পাখি বিষয়শ্রেণী:নামিবিয়ারপাখি বিষয়শ্রেণী:নাইজারের পাখি বিষয়শ্রেণী:নাইজেরিয়ার পাখি বিষয়শ্রেণী:রুয়ান্ডার পাখি বিষয়শ্রেণী:সৌদি আরবের পাখি বিষয়শ্রেণী:সেনেগালের পাখি বিষয়শ্রেণী:দক্ষিণ আফ্রিকার পাখি বিষয়শ্রেণী:দক্ষিণ সুদানের পাখি বিষয়শ্রেণী:তাঞ্জানিয়ার পাখি বিষয়শ্রেণী:সোয়াজিল্যান্ডের পাখি বিষয়শ্রেণী:টোগোর পাখি বিষয়শ্রেণী:উগান্ডার পাখি বিষয়শ্রেণী:ইয়েমেনের পাখি বিষয়শ্রেণী:জাম্বিয়ার পাখি বিষয়শ্রেণী:জিম্বাবুয়ের পাখি বিষয়শ্রেণী:দক্ষিণ এশিয়ার পাখি বিষয়শ্রেণী:সাহারা-নিম্ন আফ্রিকার পাখি বিষয়শ্রেণী:১৭৮৩-এ বর্ণিত পাখি